stanford-oval/wikipedia huggingface dataset:
Sukulaissana

Kielitieteessä sukulaissanat ovat sanoja, joilla on sama alkuperä. Esimerkiksi suomen pesä, unkarin fészek ja nenetsin pyidya ovat keskenään sukulaissanoja uralilaisen kantakielen kautta.
Sukulaissanat eivät välttämättä muistuta toisiaan niin paljon, että ne olisivat sukukielten puhujille tunnistettavia. Sukulaissanat erottaa kuitenkin lainasanoista se, että sukulaissanoilla on yhteinen kantamuoto, josta on muissakin sanoissa havaittujen säännöllisten äänteenmuutosten kautta kehittynyt kunkin tytärkielen sana. Esimerkiksi unkarin sana fészek alkaa [f]-ääntellä, ja tämä äännelaki koskee kaikkia unkarin sanoja, joiden kantamuoto alkoi äänteellä [p].
Sukulaissanojen semanttinen sisältö saattaa vaihdella huomattavasti. Eräs esimerkki on englannin sana black "musta", jolla on venäjän kielessä sukulaissana белый (belyj) "valkoinen" ja jotka ovat kummatkin peräisin indoeurooppalaisen kantakielen sanasta *bhel "palaa, hohtaa". Germaanisessa kantakielessä sana esiintyy muodossa *blakaz "roihunnut", joka viittaa mustaan puuhiileen.
Suuri junaryöstö (vuoden 1903 elokuva)

| Suuri junaryöstö> The Great Train Robbery |
| --- | --- |

Ohjaaja:  Edwin S. Porter
Käsikirjoittaja:  Edwin S. Porter
Perustuu:  Scott Marblen näytelmään
Tuottaja:  Edwin S. Porter
Leikkaaja:  Edwin S. Porter
Pääosat:  Justus D. Barnes   Bronco Billy Anderson
Valmistustiedot
Valmistusmaa:  Yhdysvallat
Tuotantoyhtiö:  Edison Studios (käännä suomeksi)
Levittäjä:  Rai
Ensi-ilta:  1903
Kesto:  12 min
Alkuperäiskieli:  mykkäelokuva
Aiheesta muualla
IMDb 
Elonet
AllMovie
Infobox OKNimi-testi OK: 
Suuri junaryöstö (engl. The Great Train Robbery) on vuonna 1903 julkaistu Edwin S. Porterin ohjaama mustavalkoinen mykkäelokuva. Useimpien lähdeteosten mukaan Suuri junaryöstö on myös maailman ensimmäinen lännenelokuva ja se loi tyylilajin, josta tuli jo muutaman vuoden kuluttua yhdysvaltalaisten elokuvateattereiden suosituin.
Tapahtumat

Elokuva koostuu hieman yli kymmenestä erillisestä kohtauksesta, jotka kukin kuljettavat tarinaa eteenpäin. Ensimmäisessä kohtauksessa kaksi naamioitunutta ryöstäjää pakottaa lennätinoperaattorin lähettämään lähestyvälle junalle pysähtymiskäskyn ja sitoo miehen. Junan pysähdyttyä ryöstäjät siirtyvät junaan, menevät postivaunuun ja lyhyen ammuskelun jälkeen räjäyttävät auki arvokkaan kuljetuksen. Ryöstäjät siirtyvät veturiin ja saavat junan pysähtymään, minkä jälkeen he käskevät matkustajat ulos junasta. Yksi mies yrittää paeta väkijoukosta, mutta hänet ammutaan. Muilta kerätään arvoesineet. Ryöstäjät poistuvat paikalta pelkällä veturilla, noutavat metsään jättämänsä hevoset ja ratsastavat karkuun. Sähköttäjä onnistuu hakemaan apua ja joukko aseistautuneita miehiä lähtee ryöstäjien perään. Alkaa takaa-ajo hevosten selässä. Hetken kuluttua kolme jäljellä olevaa ryöstäjää pysähtyy hevosineen luultuaan jättäneensä takaa-ajajansa. Ryöstäjät alkavat tutkia ryöstösaalistaan, mutta takaa-ajajat onnistuvat piirittämään varkaat. Taistelussa osa takaa-ajajista ja kaikki ryöstäjät kuolevat.
Elokuvaan kuuluu yksi erillinen otos, joka on ehkä koko elokuvan kuuluisin osa. Siinä yksi ryöstäjistä kohottaa aseen sekä ampuu useasti kohti kameraa ja katsojaa. Tällä pyrittiin luomaan katsojalle vaikutelma siitä, että hän on mukana elokuvan tapahtumissa. Tämä lyhyt pätkä on välillä näytetty elokuvan aluksi, joskus taas lopuksi. Kohtaukseen viitataan muun muassa Martin Scorsesen elokuvan Mafiaveljet (1990) lopussa, jossa Joe Pescin roolihahmo ampuu kohti kameraa.
Aiheesta muualla

Wikimedia Commonsissa on kuvia tai muita tiedostoja aiheesta .
Elokuva katsottavissa Yhdysvaltain kongressin kirjaston sivuilta (Arkistoitu – Internet Archive)
Mykkäelokuvasivusto
Elokuvan tunnetuin otos.
Super Bowl XLV

Super Bowl XLV oli järjestyksessään 45. Super Bowl. Ottelu pelattiin Cowboys Stadiumilla Arlingtonissa, Texasissa 6. helmikuuta 2011. Kyseinen ottelu oli järjestyksessään kolmas Texasissa järjestetty tapahtuma (aikaisemmat Houstonissa pelatut VIII ja XXXVIII), mutta ensimmäinen Dallas-Fort Worth-Arlington-alueella. Vastakkain pelasivat Green Bay Packers ja Pittsburgh Steelers, joista voiton vei Green Bay Packers.
Valintaprosessi

NFL:n johto äänesti 22. toukokuuta 2007 Pohjois-Texasin Super Bowl XLV -tapahtuman järjestäjäksi. Texas voitti äänestyksessä Arizonan ja Indianapolisin tarjoukset. Arizonalle oli jo luvattu vuoden 2008 loppuottelu ja Indianapolis sai kauden 2011 loppuottelun, Super Bowl XLVI:n, järjestettäväkseen.
Aiheesta muualla

Kuvia tai muita tiedostoja aiheesta Super Bowl XLV Wikimedia Commonsissa
Super Bowlin viralliset sivut
Ottelun paras pelaaja pelinrakentaja Aaron Rodgers.
Svenen kirkko

| Svenen kirkko Svene kirke |
| --- | --- |

Sijainti:  Flesberg, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1738
Materiaali:  puu
Istumapaikkoja:  280
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Svenen kirkko (norj. Svene kirke) on Flesbergin kunnassa Buskerudin läänissä Norjassa sijaitseva puinen ristikirkko vuodelta 1738.
Aiheesta muualla

Kuvia tai muita tiedostoja aiheesta Svenen kirkko Wikimedia Commonsissa
Steffen Thoresen

| Steffen Thoresen |
| --- | --- |

Henkilötiedot
Syntynyt: 3. kesäkuuta 1985 (ikä 39) Oslo, Norja
Kansalaisuus:   Norja
Jääkiekkoilija
Pelipaikka:  vasen laitahyökkääjä
Maila:  vasen
Pituus:  180 cm
Paino:  88 kg
Seura
Seura:  Storhamar Dragons
Sarja:  GET-ligaen
Pelinumero:  27
Pelaajaura
Pääsarjaura:  2004–
Aik. seurat:  Skåre BK (Ruotsi I) Växjö Lakers HC (Allsv.) Vålerenga IF (Norja) H’K Njoman Hrodna (BLR-Cup) Lørenskog IK (Norja)
Steffen Thoresen (s. 3. kesäkuuta 1985 Oslo, Norja) on norjalainen jääkiekkoilija, joka pelaa GET-ligaenin Storhamar Dragonsissa. Hän on pelipaikaltaan vasen laitahyökkääjä. Elite Prospects -sivuston Matias Strozykin mukaan Thoresen on työteliäs hyökkääjä, joka pelaa kovaa ja fyysisesti, vaikka ei ole kovin isokokoinen. Hän on myös melko hyvä viimeistelijä.
Ura > Seuraura

Thoresen on Storhamar IL:n kasvatti. Hän siirtyi jo 16-vuotiaana Ruotsiin ja Färjestad BK:n J18-junioreihin kaudeksi 2001–2002. Kaudella 2003–2004 Thoresen debytoi miesten peleissä siirryttyään maan kolmanneksi korkeimmalle sarjatasolle Ruotsin I-divisioonan Skåre BK:hon. Joukkue eteni Kvalserien AS:ään, mutta jäi kuitenkin ilman sarjanousua. Kaudeksi 2004–2005 hän palasi kotimaahansa ja kasvattajaseuraansa Storhamar Dragonsiin. Thoresenin tulokaskausi UPC-ligaenissa toi 41 runkosarjaottelussa tehot 10+9=19 ja viidessä playoff-ottelussa tehot 1+5=6. Hän oli pudotuspeleissä Dragonsin paras syöttäjä. Kaudella 2005–2006 Thoresen oli joukkueen kolmanneksi paras maalintekijä ja neljänneksi paras pistemies tehoilla 17+19=36.
Kaudella 2006–2007 Thoresen oli tehoilla 23+21=44 Storhamar Dragonsin paras maalintekijä Greg Barberin kanssa ja sijoittui sisäisessä pistepörssissä kolmanneksi. Hän voitti kauden päätteeksi GET-ligaenin (ent. UPC-ligaen) hopeaa. Kauden 2007–2008 Thoresen aloitti Ruotsin toiseksi korkeimmalla sarjatasolla HockeyAllsvenskan-joukkue Växjö Lakers HC:ssä, mutta hän palasi kesken kauden kuitenkin kotimaahansa ja siirtyi Vålerenga IF:n riveihin. Kaudella 2008–2009 Thoresen oli 20 osumallaan joukkueen kolmanneksi paras maalintekijä. Hän voitti kauden päätteeksi hopeaa, kuten myös seuraavan kauden 2009–2010 päätteeksi.
Thoresen nousi kaudella 2010–2011 Vålerengan varakapteeniksi. Hän oli joukkueen toiseksi paras pistemies Blake Evansin jälkeen tehoilla 13+21=34. Kauden 2012–2013 Thoresen aloitti Valko-Venäjän Ekstraligan H’K Njoman Hrodnassa, jossa hän pelasi kaksi Valko-Venäjän cupin ottelua, mutta Thoresen pelasi kuitenkin jo ennen kauden alkua Vålerengaan. Hän teki GET-ligaenin yhden kauden piste-ennätyksensä tehoilla 17+32=49, joilla Thoresen oli joukkueen kolmanneksi paras pistemies. Hän voitti kauden päätteeksi hopeaa. Kaudeksi 2013–2014 Thoresen siirtyi kaksivuotisella sopimuksella Lørenskog IK:n riveihin. Hän oli 21 osumallaan joukkueen kolmanneksi paras maalintekijä, kuten myös kaudella 2014–2015 15 osumallaan. Toukokuussa 2015 Thoresen teki Lørenskogin kanssa kaksivuotisen jatkosopimuksen.
Kauden 2015–2016 päätteeksi Thoresen voitti GET-ligaenin hopeaa. Kaudella 2016–2017 hän oli 15 osumallaan Lørenskogin kolmanneksi paras maalintekijä. Kaudeksi 2017–2018 Thoresen palasi 2+1-vuotisella sopimuksella kasvattajaseuraansa Storhamar Dragonsiin.
Ura > Maajoukkueura

Thoresen valittiin Norjan joukkueeseen Pyeongchangin olympiakisoihin 2018. Hän pelasi myös MM-kilpailuissa vuosina 2007 ja 2014.
Thoresen pelasi myös alle 20-vuotiaiden I-divisioonan MM-kilpailuissa vuosina 2004 ja 2005, joista jälkimmäinen turnaus päättyi A-lohkon kultaan sekä sarjanousuun pääsarjatasolle. Hän jakoi neljällä osumallaan Norjan sisäisen maalipörssin voiton kolmen muun pelaajan kanssa. Thoresen pelasi myös alle 18-vuotiaiden MM-kilpailuissa vuonna 2002 sekä I-divisioonan MM-kilpailuissa vuonna 2003, jolloin hän voitti B-lohkon kultaa ja oli nostamassa Norjaa seuraavaksi vuodeksi pääsarjatasolle.
Muuta

Thoresenin isoveli Patrick pelaa KHL-joukkue SKA Pietarissa ja hän on aiemmin pelannut myös pudotuspelit mukaan lukien 120 NHL-ottelua. Veljesten isä Petter Thoresen toimii Norjan A-maajoukkueen päävalmentajana ja hän pelasi myös omalla pelaajaurallaan mm. neljät olympiakisat.
Systeemien teoria

Systeemien teoria on poikkitieteellistä järjestelmien tutkimusta tavoitteena löytää sellaisia periaatteita, joita voidaan soveltaa kaikentyyppisten systeemien käsittelyyn eri tutkimusaloilla. Termillä ei ole vielä täysin vakiintunutta merkitystä. Sitä voidaan kuitenkin pitää systeemiajattelun erikoistapauksena ja yleistyksenä yleisestä systeemitieteestä, joka muodostaa systeemisen näkökulman. Systeemien teorian käsite on saanut alkunsa Ludwig von Bertalanffyn yleisestä systeemien teoriasta. Sitä on sovellettu myöhemmin muilla alueilla kuten toimintojen teoriassa (action theory) ja sosiaalisten systeemeitten teoriassa.
Systeemiajattelu jaetaan kolmeen pääalueeseen: analyysiin, synteesiin ja systeemitiedon tarpeisiin(system inquiry). 
Ludwig von Bertalanffy on jakanut pääsyn systeemien tietoon kolmeen ryhmään: Filosofia, Tiede ja Teknologia. Tätä jakoa on tarkennettu edelleen neljäksi systeemikyselyitten ryhmäksi:
| Käsitteistö | Kuvaus |
| --- | --- |
Filosofia: systeemien ontologia, epistemologia, ja aksiologia;
Teoria: joukko toisiinsa liittyviä kaikkien systeemien käsitteitä ja periaatteita
Metodologia: joukko malleja, strategioita, menetelmiä ja työkaluja jotka toteuttavat systeemien teoriaa ja filosofiaa
Sovellus: Sovellus, joka käyttää käsitteistöä hyväkseen
Systeemikyselyt toimivat rekursiivisesti tasolta toiselle. Kun filosofia ja teoria liitetään käsitteeseen tietämys, ja menetelmä ja sovellus käsitteeseen toiminto (action), systeemikyselyä voidaan pitää tietämyksenkäsittelyn toimintona.
Kirjallisuutta

Bertalanffy, Ludwig Von. (1974). Perspectives on General System Theory Edited by Edgar Taschdjian. George Braziller, New York.
Checkland, P. 1997. Systems Thinking, Systems Practice. Chichester: John Wiley & Sons, Ltd.
Sudensaari (Päijänne)

Sudensaari
Sudensaari nähtynä Muuratsalosta
| --- | --- |
Sijainti:  Muurame Keski-Suomi Suomi
Vesialue:  Päijänne
Korkein kohta:  84 m 
Pinta-ala:  1,9 ha  
muokkaa - muokkaa wikitekstiä - muokkaa Wikidataa
Sudensaari  on Päijänteen saari Keski-Suomessa Muuramessa. Se sijaitsee Pohjois-Päijänteellä Ristinselällä.
Maantietoa

Saari on 260 metriä pitkä, 110 metriä leveä ja sen pinta-ala on 1,9 neliökilometriä . Saaren korkein huippu sijaitsee sen keskellä. Se yltää noin 84 metrin korkeuteen merenpinnan yläpuolelle, jolloin se kohoaa lähes 6 metrin korkeuteen Päijänteen vedenpinnasta, joka on 78,3 metriä mpy. Saari on pisaran muotoinen ja sen seuralaisena on pieni luoto. Sudensaaresta on matkaa Muuratsalon eteläkärkeen noin kilometri.
Saari on kalastusretkien kohde, jonka omistaa Muuramen kalastuskunta. Toukokuussa 2008 Muuramen kalastuskunta hankki saareen betoniponttoonilaiturin sen osakkaiden ja muiden kalastajien käyttöön. Saaressa on myös laavu.
Historiaa

Vuodelta 1884 olevassa Pohjois-Päijänteen purjehdusliikenteen vesistökartassa saaren karttanimi on ”Sujensaari”.
Howard McGhee

Howard McGhee
Howard McGhee (6. maaliskuuta 1918 Tulsa, Oklahoma – 17. heinäkuuta 1987 New York, New York) oli yhdysvaltalainen jazz-trumpetisti. Alun perin hän soitti klarinettia ja tenorisaksofonia, eikä hän aloittanut trumpetinsoittoa ennen kuin vasta 17-vuotiaana. Hän teki yhteistyötä Lionel Hamptonin (1941), Andy Kirkin (1941–1942), Charlie Barnetin (1942–1943) ja sitten taas Kirkin kanssa sekä lyhyesti Georgie Auldin ja Count Basien kanssa ennen matkustamista Kaliforniaan Coleman Hawkinsin kanssa vuonna 1945. McGhee levytti Hawkinsin kanssa musiikkia, joka edustaa siirtymävaihetta swingistä bopiin. Hän pysyi Kaliforniassa vuoteen 1947 saakka.
Päihteidenkäyttö vaikutti McGheen uraan, ja hän oli epäaktiivinen suuren osan 1950-luvusta. Hän kuitenkin levytti jälleen 1970-luvun lopussa, vaikkakin oli tällöin jo pitkälti unohdettu.
Isboset

Isboset (hepr. אִֽישְׁבֹּ֫שֶׁת‎; Ishbóshet, 'häpeän mies', myös nimellä Esbaal), Saulin poika, joka isänsä ja veljensä kaaduttua taistelussa filistealaisia vastaan oli lyhyen aikaa Israelin kuninkaana. Isboset sai surmansa omasta heimosta nousseiden Daavidin suosiota tavoitelleiden murhamiesten kädestä, minkä jälkeen Daavid nousi koko Israelin kuninkaaksi ja teloitutti Isbosetin murhaajat.
Syspasis rufinus

| Syspasis rufinus> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Pistiäiset Hymenoptera
Alalahko::  Hoikkatyviset Apocrita
Yläheimo::  Loispistiäismäiset Ichneumonoidea
Heimo::  Ahmaspistiäiset Ichneumonidae
Suku::  Syspasis
Laji::  rufinus
Kaksiosainen nimi
 Syspasis rufinus  Gravenhorst, 1893 
Infobox OKNimi-testi OK: 
Syspasis rufinus on ahmaspistiäisiin kuuluva hyönteinen. Se tiedetään loisivan ainakin vihermittarilla, josta on havainto Azerbaidžanista. Lajin levinneisyys ulottuu ainakin Länsi-Eurooppaan, Keski-Aasiaan ja Kazakstaniin.
Aiheesta muualla

Lajin kuva Barcode of Life Data -tietokannassa (englanniksi)
Isaías Duarte Cancino

Isaías Duarte Cancino (15. helmikuuta 1939 – 16. maaliskuuta 2002) oli kolumbialainen roomalaiskatolinen arkkipiispa. Hänet vihittiin papiksi 1. joulukuuta 1963 ja nimitettiin 10. huhtikuuta 1985 Bucaramangan arkkihiippakunnan vihkipiispaksi sekä Germania in Numidian titulaaripiispaksi. Piispaksi vihkiminen seurasi 17. kesäkuuta. Pääkonsekraattorina toimi Héctor Rueda Hernández, jota avustivat Victor Manuel López Forero ja Juan Francisco Sarasti Jaramillo.
18. kesäkuuta 1988 Duarte Cancino sai nimityksen Apartadón hiippakunnan piispaksi ja 19. elokuuta 1995 Calin arkkihiippakunnan arkkipiispaksi, jona hän toimi loppuikänsä. Hän oli poliittisen sekä huumeisiin liittyvän väkivallan vastustaja ja kuoli henkirikoksen uhrina, kun hänet ammuttiin kirkon ulkopuolella hänen ollessaan 63-vuotias.
Strike Back

| Strike Back |
| --- | --- |

Tyyli:  toiminta, draama, trilleri
Kestoaika:  42–48 min.
Pääosissa:   Richard Armitage  Andrew Lincoln  Philip Winchester  Sullivan Stapleton  Amanda Mealing  Michelle Lukes  Rhona Mitra  Liam Garrigan  Robson Green  Milauna Jackson  Daniel MacPherson  Warren Brown  Alin Sumarwata  Roxanne McKee  Katherine Kelly  Jamie Bamber  Yasemin Allen  Varada Sethu 
Alkuperämaa:  Yhdistynyt kuningaskunta Yhdysvallat
Alkuperäiskieli:  englanti
Verkko:   Sky One  Cinemax
Esitetty:   5. toukokuuta 2010  25. lokakuuta 2013  –  28. huhtikuuta 2020  –  17. huhtikuuta 2020
Tuotantokausia:  8
Jaksoja:  76
Tunnuskappale:  The Heavy yhtyeen "Short Change Hero" (2. kaudesta eteenpäin)
Tuotanto
Tuottaja(t):  Sue De Beauvoir Andrew Benson Michael Casey Chris Clough   Trevor Hopkins Bill Shepard   Chris Thompson
Vastaava(t) tuottaja(t):  Andy Harries Huw Kennair-Jones Daniel Percival Elaine Pyke Tony Saint Frank Spotnitz
Ohjaaja(t):  Michael J. Bassett Bill Eagles Edward Hall Alex Holmes Daniel Percival Julian Holmes Paul Wilmshurst Stephen Woolfenden
Käsikirjoittaja(t):  Simon Burke James Dormer Jed Mercurio Robert Murphy Tony Saint John Simpson Frank Spotnitz Alan Whiting Richard Zajdlic
Tuotantoyhtiö(t):  Left Bank Pictures
Aiheesta muualla
IMDb 
Strike Back on brittiläis-yhdysvaltalainen toiminta- ja draamasarja, joka perustuu Chris Ryanin kirjoittamaan samannimiseen romaaniin. Siinä seurataan Britannian hallituksen Defence Intelligence (DI) -osaston alaista Section 20 -ryhmää heidän taistelessa terrorismia vastaan eripuolilla maapalloa.
Sarjan ensimmäinen alkoi Sky One -kanavalla 5. toukokuuta 2010. Kahdeksannen ja viimeisen kauden finaalijakso esitettiin 28. huhtikuuta 2020.
Suomessa sarja on katsottavissa HBO Max - suoratoistopalvelussa.
Tuotantokaudet

| Kausi | Kausi | Nimike | Jaksot | Ensiesitys (Sky One)> Avausjakso | Ensiesitys (Sky One)> Päätösjakso |
| --- | --- | --- | --- | --- | --- |
|  | 1 | Strike Back | 6 | 5. toukokuuta 2010 | 19. toukokuuta 2010 |
|  | 2 | Project Dawn | 10 | 21. elokuuta 2011 | 23. lokakuuta 2011 |
|  | 3 | Vengeance | 10 | 2. syyskuuta 2012 | 4. marraskuuta 2012 |
|  | 4 | Shadow Warfare | 10 | 28. lokakuuta 2013 | 30. joulukuuta 2013 |
|  | 5 | Legacy | 10 | 3. kesäkuuta 2015 | 29. heinkäkuuta 2015 |
|  | 6 | Retribution | 10 | 31. lokakuuta 2017 | 28. helmikuuta 2018 |
|  | 7 | Revolution | 10 | 28. helmikuuta 2018 | 2. toukokuuta 2019 |
|  | 8 | Vendetta | 10 | 25. helmikuuta 2020 | 28. huhtikuuta 2020 |
Tuotanto

Televisiosarja perustuu entisen SAS-ryhmän kersantin, Chris Ryanin samannimiseen kirjaan. Tuottaja Andy Harries on kertonut, että kertoi halustaan tehdä Stike Back -kirjaan perustuvan televisiosarjan Sky One -kanavan draamapuolen johtajalle Elaine Pykelle, ennen kuin oli itse edes lukenut kirjaa.
Chris Ryan kiinnitettiin sarjan konsultiksi ja Andy Harries vastaavaksi tuottajaksi projektin alkumetreillä.
Helmikuussa 2011 Sky One kertoi solmineensa sopimuksen yhdysvaltalaisen Cinemax-kanavan kanssa sarjan tuottamisesta.
Aiheesta muualla

Strike Back Sky.comissa (englanniksi)
Strike Back Internet Movie Databasessa (englanniksi)
Suklaakukkulat

Suklaakukkulat Carmenin kunnassa.
Suklaakukkuloiden sijainti provinssissa.
Suklaakukkulat ovat geologinen muodostuma Filippiineillä Boholin provinssissa. Sen on arvioitu koostuvan yhteensä 1 260–1 776 kukkulasta, joiden korkeus vaihtelee noin 30 ja 50 metrin välillä korkeimman ollessa noin 120 metrin korkuinen. Ne kattavat kaikkiaan 50 nelilökilometrin kokoisen alueen. Kukkulat ovat ruohon peittämää kalkkikiveä ja muuttuvat kuivan kauden aikana suklaanruskeiksi ruohon kuivuessa. Suklaakukkulat ovat olleet toukokuusta 2006 lähtien ehdokas Unescon Maailmanperintöluetteloon valintakriteereillä vii ja viii.
Aiheesta muualla

Kuvia tai muita tiedostoja aiheesta Suklaakukkulat Wikimedia Commonsissa
ICE

ICE voi tarkoittaa seuraavia asioita:
In case of emergency, matkapuhelimen yhteystiedon eteen kirjoitettu tunniste hätätapauksia varten
Intercity-Express (tai InterCityExpress), saksalainen suurnopeusjuna
Iowa, Chicago and Eastern Railroad, yhdysvaltalainen rautatieyhtiö
Iron Crown Enterprises, pelialan yhtiö
Vanilla Ice, yhdysvaltalainen rap-artisti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ICE”, voi hakea sivunnimihaulla, laajalla sivunnimihaulla tai tekstihaulla.
Stoken rautatieasema

Stoken rautatieasema oli rautatieasema Stour Valley Railwayn varrella Stoke-by-Claressa, Suffolkissa. Se oli käytössä vuosina 1865–1967.
Asema avattiin 9. elokuuta 1865. Se sai kesäkuussa 1932 nimekseen Stoke (Suffolk), mutta alkuperäiseen nimeen palattiin 14. kesäkuuta 1965.
Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, joskin sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Stoken asema suljettiin samana päivänä.
Stoken asemasta on jäljellä vain asemarakennus. Vanha ratapohja on täytetty asemalaiturin tasalle.
Sudenporkkanat

| Sudenporkkanat |
| --- | --- |
 Isosudenporkkana (Ammi majus)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Apiales
Heimo::  Sarjakukkaiskasvit Apiaceae
Suku::  Sudenporkkanat Ammi  L.
Katso myös
   Sudenporkkanat Wikispeciesissä   Sudenporkkanat Commonsissa 
Infobox OKNimi-testi OK: 
Sudenporkkanat (Ammi) on sarjakukkaiskasvisuku (heimo Apiaceae). Kahta lajia käytetään muun muassa leikkokukkina.
Lajeja

isosudenporkkana (Ammi majus): käytetään leikkokasvina ja yksivuotisena koristekasvina.
sirosudenporkkana (Ammi visnaga, syn. Visnaga daucoides): käytetään lääke- ja leikkokasvina.
azoriensudenporkkana (Ammi huntii)
madeiransudenporkkana (Ammi procerum)
jättisudenporkkana (Ammi trifoliatum)
Aiheesta muualla

Suomen Lajitietokeskus: Sudenporkkanat – Ammi
Funet: Sudenporkkanat (Ammi)
ITIS: Ammi (englanniksi)
United States Department of Agriculture (USDA): Ammi (englanniksi)
Flora of China: Ammi (englanniksi)
Isak Abrahamsen

| Mitalit> Maa:   Norja.Miesten voimistelu. Olympialaiset  | Mitalit> Maa:   Norja.Miesten voimistelu. Olympialaiset  | Mitalit> Maa:   Norja.Miesten voimistelu. Olympialaiset  | Maa:   Norja> Miesten voimistelu. |
| --- | --- | --- | --- |
|  Kultaa | Tukholma 1912 | Joukkue,vapaa systeemi |  |
Isak Abrahamsen (28. huhtikuuta 1891 Bergen – 29. huhtikuuta 1972 Oslo) oli norjalainen voimistelija ja olympiavoittaja. Hän oli mukana Norjan kultaa voittaneessa joukkueessa Tukholman olympialaisissa 1912 vapaan systeemin joukkuekilpailussa.
Sukkur

| Sukkur (سکر) |
| --- | --- |
 Sukkurin pato
 Sukkur
Valtio:  Pakistan
Provinssi:  Sindh
Hallinto:  
 – kaupunginjohtaja:  Arsalan Shaikh
Väkiluku (2017):  499 900
Infobox OKVirheellinen NIMI-arvo: 
Sukkur (sindhiksi سکر) on kaupunki Sindhin provinssissa eteläisessä Pakistanissa. Sukkur on Sukkurin alueen keskus. Se sijaitsee Indus-joen länsirannikolla. Kaupungissa oli vuoden 2017 väestönlaskennan mukaan 499 900 asukasta, ja se onkin Pakistanin neljänneksitoista suurin kaupunki väkiluvultaan.
Aiheesta muualla

Kuvia tai muita tiedostoja aiheesta Sukkur Wikimedia Commonsissa
Isak Alexis Wallenius

Isak Alexis Wallenius (12. kesäkuuta 1826 Nurmijärvi – 24. helmikuuta 1883 Sääminki) oli suomalainen pappi ja kirjailija. Hän käytti nimimerkkejä -s-s ja S.-s.
Walleniuksen vanhemmat olivat Laukaan kirkkoherra Karl Isak Wallenius ja Maria Sofia Nycander. Hän kävi Porvoon lukiota ja pääsi ylioppilaaksi 1845. Wallenius vihittiin papiksi 1849. Hän toimi aluksi Laukaassa kirkkoherran apulaisena 1849–1862 ja opettajana Jyväskylässä. Wallenius sai varapastorin arvon 1858. Hänestä tuli Käkisalmen vankilansaarnaaja 1866 ja Uukuniemen kappalainen 1868. Wallenius valittiin Säämingin kappalaiseksi 1874 ja tähän virkaan hän tuli 1876.
Isak Wallenius oli naimisissa vuodesta 1859 Augusta Cecilia Liliuksen (1837–1908) kanssa. Perheessä oli kaksi tytärtä Ida ja Maria sekä kuusi poikaa William, Karl, Alexis, Uno, Lennart ja Hugo. Leskeksi jäätyään Augusta Cecilia Wallenius huusi elätettäväkseen 1885 vaivaishuutokaupassa loisen pojan Joel Heikaraisen. Hän antoi pojalle uuden nimen Joel Lehtonen ja tämä pääsi aikanaan lyseoon, ylioppilaaksi ja yliopistoon opiskelemaan. Tuleva kirjailija muutti Walleniusten mukana 1897 Kuopioon ja 1899 Helsinkiin jossa hän asui kasvatusäitinsä luona kesään 1902 saakka jolloin hän muutti toimittajaksi Mikkeliin. Lehtonen kertoi näistä vaiheistaan kirjassaan Onnen poika (1925).
Isak Walleniuksen pojan pankinjohtaja Alexis Walleniuksen poika oli kenraalimajuri ja kirjailija Kurt Martti Wallenius.